
Parlamentul  României

Camera  Deputaţilor
Comisia pentru Sănătate şi Familie
              Nr. 28/406 / 20 octombrie  2004 

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul la proiectul de Lege privind aprobarea Ordonanţei Guvernului nr.68/2004 pentru modificarea şi completarea Legii spitalelor nr.270/2003 ( PLX nr.603/2004) , adoptat de Senat în şedinţa din 7 octombrie 2004 şi trimis comisiei  pentru examinare, în fond, în procedură obişnuită, cu adresa nr.PLX 603 din 13 octombrie 2004, Camera Deputaţilor fiind Cameră decizională.

La întocmirea raportului, comisia a avut în vedere avizul Comisiei pentru muncă şi protecţie socială nr.27/483/20.10.2004, avizul Consiliului Legislativ nr.1343/13.08.2004 şi avizul Consiliului Economic şi Social nr.1878/8.09.2004 .

În raport de obiectul şi conţinutul său, prezentul proiect de lege face parte din categoria legilor ordinare, în conformitate cu art.76 alin.(2) din Constituţia României, republicată .

                PREŞEDINTE,                                                 SECRETAR,

 DEP.ACAD.PROF.DR.MIRCEA IFRIM            DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                        Nr. 28/406/20 octombrie 2004

R A P O R T 

asupra proiectului de Lege privind aprobarea Ordonanţei Guvernului nr.68/2003 pentru modificarea 

şi completarea Legii spitalelor nr.270/2003 ( PLX nr.603/2004)

1. Cu adresa nr.PLX 603 din 13 octombrie 2004,  Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a  proiectului de Lege privind aprobarea Ordonanţei Guvernului nr.68/2004 pentru modificarea şi completarea Legii spitalelor nr.270/2003 ( PLX nr.603/2004), adoptat de către Senat în şedinţa din 7 octombrie 2004.
La întocmirea raportului, comisia a avut în vedere a avut în vedere avizul Comisiei pentru muncă şi protecţie socială nr.27/483/20.10.2004, avizul Consiliului Legislativ nr.1343/13.08.2004 şi avizul Consiliului Economic şi Social nr.1878/8.09.2004 .
Prezentul proiect de lege are ca obiect de reglementare modificarea şi completarea Legii spitalelor nr.270/2003.

Prin prevederile prezentei ordonanţe s-a definit noţiunea de spital ca unitate publică sau privată, precum şi faptul că unitatea poate fi cu scop patrimonial ( lucrativ), cum sunt spitalele private organizate sub forma societăţilor  comerciale sau cu scop nepatrimonial ( nelucrativ), cum sunt spitalele publice sau spitalele private organizate sub forma asociaţiilor sau fundaţiilor. 

Astfel, clasificarea spitalelor în funcţie de regimul juridic al proprietăţii este nerelevantă şi introducea confuzie în determinarea calificării spitalului. Această clasificare a fost întocmită pe un alt criteriu, respectiv modul de înfiinţare şi organizare al spitalelor.

De asemenea  institutele de cercetare medicale, datorită specificului deosebit au nevoie, pentru coordonarea activităţii de cercetare ştiinţifică din domeniul medical, de existenţa în comitetul director a unei funcţii de director ştiinţific.

Prin prevederile art.45 s-a delimitat, cu claritate, regimul salariaţilor din spitalele private de cel al salariaţilor din spitalele clinice.

Până la apariţia legii speciale prevăzute la art.20 alin.(2), actul de înfiinţare a spitalului privat va avea conţinutul prevăzut de legislaţia aplicabilă societăţilor comerciale sau, după caz, asociaţiilor şi fundaţiilor, iar structura organizatorică va fi stabilită numai cu avizul Ministerului Sănătăţii .

Faţă de cele prezentate mai sus, comisia propune Plenului Camerei Deputaţilor spre dezbatere şi aprobare proiectul de lege cu amendamentele care fac obiectul raportului . 

2. În raport de obiectul şi conţinutul său, proiectul de lege  face parte din categoria legilor ordinare , potrivit prevederilor articolului 76 alineatul (2) din Constituţia României, republicată.

3. La lucrările comisiei din ziua de 20.10.2004 din totalul de 16 membri, au fost prezenţi 15 deputaţi.

Raportul comisiei a fost adoptat în unanimitate.

4.  Proiectul de lege, potrivit art.75  din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următorul amendament:

Nr.

crt.
Textul iniţial
Text propus de Comisie

( autorul amendamentului )
Motivarea propunerii amendamentelor
Camera Decizională

0.
1.
2.
3.
4.

1.
____

“(2) În cazul în care mai multe cadre didactice îndeplinesc condiţia prevăzută la alin.(1) în aceeaşi clinică universitară, desemnarea şefului cinicii se face de către consiliul facultăţii, se confirmă de senatul universităţii şi se aprobă prin ordin al ministrului sănătăţii şi familiei. Secţiile din aceeaşi clinică universitară sunt conduse de şefii secţiilor şi se subordonează şefului clinicii.”

( text Legea nr.270/2003)
Se propune să se introducă un nou punct în legea de aprobare, ca pct.7, cu următorul cuprins:

“7.La articolul I după punctul 9 se introduce punctul 91 cu următorul cuprins:

“(2) În cazul în care mai multe cadre didactice îndeplinesc condiţia prevăzută la alin.(1) în aceeaşi clinică universitară, desemnarea şefului cinicii se face de către consiliul facultăţii, se confirmă de senatul universităţii şi se aprobă prin ordin al ministrului sănătăţii . Secţiile din aceeaşi clinică universitară sunt conduse de şefii secţiilor, cadre universitare numite cu aceiaşi procedură şi care se subordonează şefului clinicii.”

Autori: Comisia pentru sănătate şi familie .


Pentru a asigura un înalt nivel de competenţă profesională .
Camera Deputaţilor.

2.
Art.I pct.7
“7. La articolul I punctul 10, alineatul (11) al articolului 45 se abrogă.”

( text Senat)
Pct.7 devine pct.8.
Prin renumerotare.
Camera Deputaţilor.

3.
Art.I pct.8
“8. La articolul I punctul 11, alineatul (2) al articolului 45 va avea următorul cuprins:”

 “ (2) Cadrele didactice care îşi desfăşoară activitatea în unităţile sanitare prevăzute la art.6 şi 7, precum şi în unităţile asimilate acestora beneficiază de o indemnizaţie de 50 % din drepturile salariale cuvenite funcţiei şi gradului profesional . “

( text Senat)
Se propune ca pct.8, care devine pct.9, să se reformuleze după cum urmează:

“9. La articolul I punctul 11, alineatul (2) al articolului 45 va avea următorul cuprins:”

 “ (2) Cadrele didactice care îşi desfăşoară activitatea în unităţile sanitare prevăzute la art.6 şi 7, precum şi în unităţile asimilate acestora beneficiază de o indemnizaţie de minimum    50 % din drepturile salariale cuvenite funcţiei şi gradului profesional. “

Autor: Comisia pentru sănătate şi familie .


Prin renumerotare.

Anularea acestui drept câştigat prin Legea nr.151/2004 pentru aprobarea Ordonanţei Guvernului nr.40/2004 pentru modificarea şi completarea Legii nr.270/2003 reprezintă un abuz şi va duce la reducerea substanţială a veniturilor salariale a cadrelor didactice care lucrează în aceste instituţii. În prezent, salarizarea acestor cadre didactice se situează sub nivelul de subzistenţă. Acordarea acestui drept constituie un act reparatoriu .


Camera Deputaţilor.


În cursul dezbaterilor nu s-au înregistrat amendamente respinse.

                PREŞEDINTE,                                                                                                                       SECRETAR,

DEP.ACAD.PROF.DR.MIRCEA IFRIM                                                                                DEP.FARM.ION BURNEI

